Anita & Alexandra Hofmann

**Anita & Alexandra Hofmann** sin e Gsangsduo un Multiinschtrumäntalischtene im dytsche Schlaager. D Schweschtere **Anita Hofmann** (* 13. April 1977 z Semmerenga) un **Alexandra Geiger** (gebooreni Hofmann, * 11. Februar 1974 z Semmerenga) stamme vu Jungnau un wohne syter anne 1988 im Meßkircher Stadtdail Igelswies. Bis 2012 sin si as *Geschwister Hofmann* ufdrätte.

## Instchrumänt
D Alexandra un d Anita Hofmann spiile alli zwoo verschiideni Inschtrumänt, zum Byschpel Drumpete, Alphoorn, Heerner, Xylophon (d Anita) un Klavier, Akkordeon un Steirische Harmonika, Gitarre, Harpfe, Hackbrätt un Lyra, Saxophon un Fleete (d Alexandra).

## Karriere

Scho im Alter vu segs un nyyn Johr het s d Maidli uf d Bihni zooge. Ire eerscht aige Bihnebrogramm (e zwoostindigi musikaalischi Show) hän di boode Schweschtere am 19. Mai 1988 zum 40.&nbsp;Gebuurtsdaag vu irem Vater Josef „Sepp“ Hofmann zaigt, wu vu St. Magdalena im Pusterdaal z Siidtirool stammt. D Anita Hofmann het do dr Elvis Presley gee un d Alexandra Hofmann het uf em Keyboard gspiilt. En eerschte effetlige Ufdritt hän d Schweschtere im nämlige Johr in eme Feschtzält bim Geggenger Bierfescht mit dr *Täle Buam* ghaa.

Ab 1989 sin di boode mit ere aigene Musikshow, ere Mischung us Rock ’n’ Roll, Volksmusik, Schlaager un Pop bi Fescht un Veraastaltige in dr Region ufdrätte; so bim Regionaalraadio *Radio RT 4* in dr Sanderaie *Mit Pauken und Trompeten*. Dur die Veraastaltige het mer d Gschwischter Hofmann im baade-wiirttebäärgische Ruum chännegleert. Ab 1990 sin verschiideni Albe mit volksdiimligem Schlaager uusechuu; speeter hän si ire Repertoire zue modäärne Schlaager entwicklet. Ire eerscht Fäärnseh-Ufdritt hän di boode Schweschtere im nämlige Johr in dr ARD-Sändig *Musikanten sind da* ghaa. Anne 1992 sin si ändgiltig vu dr Moderator*ne Marianne un Michael fir s Fäärnseh entdeckt woore. Syterhäär isch s Duo in vyyl soonige Fäärnsehsändige udrätte.

Im Johr 2005 hän si iri eerscht Sooloturnee *Grenzenlos* dur Dytschland duure gmacht (mit em MDR-Fäärnsehballett un em Edelweiß-Express). E Fuurtsetzig het s 2006 gee. Vun e Dail Ufdritt git s Fäärnsehufzaichnige un e DVD. In dr Johr 2006 un 2007 sin zwoo Fäärnsehschaue im SWR gsändet woore (*Geschwister Hofmann Sommerparty* am 25. Augschte 2006 un *Geschwister Hofmann Partyzeit – ein bisschen Spaß muss sein* am 26. Jänner 2007). Am 12. Jänner 2008 isch in dr Meßkircher Stadthalle d Premiere zue dr Soolo-Tuur *20 Jahre Geschwister Hofmann* gsii, mit d Tuur het due rund 70 Stedt z Dytschland, z Eeschtryych, z Belgie un z Franryych gfiert.

Anne 2010 het s Gsangsduo ufgheert mit dr langjehrige Zämenaarbet mit em Produzänt Jean Frankfurter un isch zum Jack White gwägslet, mit däm hän d Gschwischter Hofmann 2011 di eerscht gmainsaam CD *Wir fliegen* ufgnuu. Dr Titelsong dervu, *Und wir fliegen*, isch e Adapzioon vum Lied *Du und ich*, wu dr White scho 2006 fir d Ireen Sheer produziert ghaa het.

Syter 2012 nänne si d Schweschtere *Anita & Alexandra Hofmann*. Di eerscht Vereffetlichung unter em neie Name isch d DVD „Wir fliegen Tour“ gsii.

Anne 2013 hän d Anita & Alexandra Hofmann ire 25-jehrig Bihnejubileum gfyyfrt mit eme Fanuchenänd (Jubileumsgaala & Fanfescht) am 30. Novämber un 1. Dezämber 2013 im Europa-Park, ere Jubileumsturnee vum 30. Jänner bis 13. April 2014, eme Album, wu am 11. Oktoober 2013 uusechuu isch, un eme Buech, wu am 21. Novämber 2013 uusechuu isch. S Ganz isch unter em Motto „Wir“ gstande. D Jubileumsgaala isch ufzaichnet un am 8. Dezämber 2013 im SWR as Zämeschnitt uusgstrahlt woore. Derzue git s au ne DVD vu dr Jubileumsgaala.

No iiber 30 Johr as musikaalisch Duo, het d Anita Hofmann im Juli 2022 mit dr Unterstitzig vu irem Mann Christian Filip e Soolo-Karrieere aagfagnge. Im Augschte 2022 het au iri Schweschter Alexandra ne aigeni Karrieere aagfange.

## Bryys un Wettbewäärb
D Gschwischter Hofmann sin 1992 Bryysdreegerne vum Herbert-Roth-Feschtiwäl gsii.

Anne 1993 hän boodi mit em Titel *Alle Farben dieser Erde* bim Grand Prix vu dr Volksmusik mitgmacht un sin zwooti woore. Mit *Der Junge von San Angelo* sin si bi dr dytsche Vorentschaidig zum Grand Prix vu dr Volksmusik 1995 derbyy gsii un si uf Blatz 6 chuu. Anne 1997 sin si mit *Es war einmal ein Traum* uf Blatz 3 bim Grand Prix vu dr Volksmusik chuu.

Ire Haimetort Meßkirch het si 2003 unter em Buurgermaischter Arne Zwick im Rame vun ere Gaala zum 15-jehrige Bihnejubileum zue Ehreburger gmacht.

Die Geschwister Hofmann gewannen unter anderem die *[[Krone der Volksmusik]]* (2004 und 2006), die *[[Goldene Stimmgabel]]* (2003 und 2005) sowie mehrmals die *Schlagerparade der Volksmusik*. Im Oktober 2008 erhielten sie den *Stier der Hohensalzburg in Weiß*. Beim 14. Hohenloher Weinfest im Juli 2009 wurden sie mit dem *Öhringer Weinschlüssel* ausgezeichnet.

## Privatlääbe
Am 28.&nbsp;Juli 2001 het d Alexandra in ire Haimetstadt Meßkirch dr Dietmar Geiger ghyroote. S Baar het zwee Sihn (*&nbsp;2007 un *&nbsp;2009).

Im Juli 2022 het d Anita Hofmann z Meßkirch dr Christian Filip ghyroote.

## Erfolgryychschti Lieder
* *Alle Farben dieser Erde* 1993
* *Wenn die Kraniche zieh’n* 1993
* *Der Junge von San Angelo* 1995
* *Das Glück der Erde* 1996
* *Es war einmal ein Traum* 1997
* *Die Insel Romantica* 1998
* *Ramba Zamba und Tequila* 2001
* *Du bist mein Robinson* 2002
* *Die Macht der Gefühle* 2003
* *Mitten im Vulkan* 2004
* *Entführ’ mich zu den Sternen* 2005
* *Träume, die wie Feuer sind* 2005
* *Wehrlos* 2005
* *Schuld war nur der Sirtaki* 2006
* *Im Feuer der Nacht* 2006/2007
* *Herzlich willkommen, kleines Wunder* 2007
* *Herzbeben* 2008
* *Gestern, morgen und für immer* 2009
* *Einmal die Sonne berührn* 2009
* *Schwerelos* 2009
* *Talisman* 2010
* *Und wir fliegen* 2011
* *Wir singen Bella Musica* 2011
* *Limbo auf Jamaika* 2011
* *Eviva Espana* 2012
* *Ich knips den Sommer wieder an* 2015
* *100.000 Volt* 2015
* *Dann kamst du* 2018

## Diskografy
### Albe
* 1990 *Heimat Hits*
* 1991 *Aus heiterem Himmel*
* 1992 *Verschenke ein Lächeln*
* 1993 *Alle Farben dieser Erde* (2. August 1993)
* 1995 *Der Junge von San Angelo* (2. Mai 1995)
* 1996 *Das Glück der Erde* (23. Juni 1997)
* 1997 *Aber lustig muss er sein* (20. August 1997)
* 1998 *Die Insel Romantica* (17. August 1998)
* 1999 *Frieden in allen Herzen* (6. November 2000)
* 2000 *Verschenke ein lächeln* (6. März 2000)
* 2000 *Wunderland* (20. März 2000)
* 2001: *Liebe braucht keine Worte*
* 2002 *Ihre erfolgreichsten Lieder*
* 2003 *Die Macht der Gefühle*
* 2003 *Die Welt singt Hallelujah*
* 2004 *Grenzenlos*
* 2005 *Magische Momente – ihre schönsten Liebeslieder*
* 2006 *Im Feuer der Nacht*
* 2006 *Immer wenn ich Tanz mit dir*
* 2007 *Herzbeben – Das Jubiläums-Album*
* 2008 *Ein Herz und eine Seele* (3-fach-CD-Box)
* 2009 *Gestern, morgen und für immer*
* 2010 *Fantasie*
* 2011 *Wir fliegen*
* 2012 *Sommernacht
* 2013 *Wir*
* 2014 *Kuschelmomente*
* 2015 *100.000 Volt*
* 2017 *Hautkontakt*
* 2018 *Wahnsinn – 30 Jahre Leidenschaft*
* 2020 *Wilde Zeiten*
* 2024 *My Star*
* 2025 *Augenblicke (Best of)*

*'Videoalbe**
* 2000 ''Wunderland'' (as VHS-Cassette)
* 2006 ''Grenzenlos live'' (zur glyychnamige 1. Sooloturnee)
* 2008 ''Herzbeben live erleben'' (zur glyychnamige Sooloturnee)
* 2010 ''Ein Herz und eine Seele'' (Zämeschnitt vu ire Ufdritt)
* 2012 ''Wir fliegen Tour live'' (vu ire glyychnamige Turnee 2011)
* 2014 ''25 Jahre wir'' (zur glyychnamige Jubileumsturnee 2014)

**Biecher*'
* 2003 *Bilderbuch einer musikalischen Karriere*
* 2013 *25 Jahre wir*

== Uuszaichnige ==
* 1992 „Herbert-Roth-Bryys“ as beschti Noowugssängerne
* 1993 D Anita gwinnt dr Wettbewäärb „Juuged musiziert“
* 1994 „Hermann-Löns-Medallie“
* 1999 „Guldeni Ais“ mit em Lied „Du tust mir immer wieder gut“
* 2003 Ehrebuurgerne vu dr Stadt Meßkirch
* 2003 „Goldene Stimmgabel“
* 2004 „Krone der Volksmusik“
* 2005 „Guldeni Stimmgaable“
* 2006 „Chroone vu dr Volksmusik“
* 2011 „Guldene Enzian“ vu dr Zytschrift „Meine Melodie“
* 2012 „uldene Enzian“ vu dr Zytschrift „Meine Melodie“
* 2013 „Guldeni Buurgermedallie“ vum Landkrais Semmerenga
* 2014 „smago! Award“ fir d Cover-Version vum Johr: „Mein Engel“ („Angel“ vum Lionel Richie)
* 2017 „smago! Award“ fir di bescht Turnee-Aigeprodukzion vum Johr: „100.000 Volt“

== Literatur ==
* Jochen Schmid, Gunter Haug (Red.): *Geschwister Hofmann. Bilderbuch einer musikalischen Karriere*. Gmeiner, Meßkirch 2003, ISBN 3-89977-502-3.
* Manfred Dieterle-Jöchle (dim): *Premiere zur Solo-Tour „20 Jahre Geschwister Hofmann“ in der Meßkircher Stadthalle. 15 Instrumente und Modenschau''. In: Südkurier vum 12. Jänner 2008.

## Weblink

* Websyte vum Duo Anita & Alexandra
* Websyte vu dr Anita Hofmann
* Websyte vu dr Alexandra Geiger (Hofmann)
* 
* 
* 
* 

## Fueßnote